Twee babalykies in twee dae gevind | Maroela Media
Twee babalykies in twee dae gevind
Die lykies van twee babas is onderskeidelik Dinsdag en Woensdag in Durban en Bloemfontein gevind.
Robert McKenzie, woordvoerder van die KwaZulu-Natalse nooddienste, het gesê die lyk van 'n babaseuntjie is Woensdag in 'n asblik in die Durbanse middestad gevind.
Volgens McKenzie is die nooddienste en polisie na die hoek van Smith- en Broadwaystraat ontbied nadat verbygangers die lykie in die asblik gesien het. Die polisie ondersoek die saak.
Die lykie van 'n babadogtertjie is intussen Dinsdag in 'n plastieksak naby 'n treinspoor in die Bloemfonteinse middestad gevind. Kapt. Chaka Marope, woordvoerder van die polisie, het gesê die lykie is deur 'n verbyganger gevind wat die polisie ontbied het.
Volgens Marope was daar brandmerke aan die dogtertjie se gesig en regterhand. Die kind was glo twee tot drie weke oud. Niemand is nog in hegtenis geneem nie en die polisie ondersoek 'n saak van moord.
Bloemfontein Durban KwaZulu-Natal Vrystaat
Regering verkoop belang in Vodacom vir Eskom-reddingsboei
Bejaardes ly op een dag in vier rooftogte
DIT IS BARBAARS!!!!!!!!!!!!
Dit is 'n werklike tragedie as mens hoor van hierdie hulpelose babatjies wat so weggegooi word. Ek verstaan dat geboortebeperking pille ens gratis verkry kan word by klinieke. So hoekom nog so baie ongevraagde swangerskappe?.
Wat my verstand tebowe gaan is: Die ma loop 9 maande lank, net om die babbatjie soos 'n
stuk papier weg te smyt?? Watter tipe mens is so wreed??
hoekom kan die mammas nie net die hokkies wat by die hospitale is gebruik nie daar is by almal. niemand weet wie jy is nie jy word nie eers genader nie niks nie. daardie kind het darm 'n toekoms of iewers 'n huis 'n gesin wat nie kan kinders he nie. ek wens dat almal kon onthou en weet maar ja ons is te skaam mag Die Here hulle almal vry maak